பூம்புகாரில் இரு மனைவிகளுடன் வாழ்க்கைச் சக்கரம் சுழன்றது. இரு பெண்களை மணந்தவனின் வாழ்க்கை எத்தகைய துயரம் நிறைந்தது என்பது தெரிந்ததுதானே. ஊரார் எதிர்ப்பு, சாதிக்கட்டுப்பாடு காரணமாக இரண்டாம் மனைவியைத் தள்ளி வைத்தான். அந்தச் சமயத்தில் அவள் கருவுற்றிருந்தாள். வீட்டை விட்டு வெளியேறியவள் கால்போன போக்கில் ஒரு காளி கோவிலை அடைந்தாள். தன் கணவன் தன்னை ஏற்றுக்கொள்ள வேண்டும் என்று நாள்தோறும் காளிதேவியை வழிபட்டு வந்தாள். அங்கிருந்த முதியவள் ஒருத்தி பாதுகாப்பு அளித்தாள். அப்போது கருவுற்றிருந்த அவள் ஒரு ஆண் குழந்தையைப் பெற்றெடுக்கிறாள். வளர்த்துப் பள்ளியில் சேர்த்து படித்துக் கொண்டிருந்தான். அப்போது ஒரு மாணவன் அவனைப் பார்த்து ‘தந்தை பெயர் தெரியாதவன்’ என்று சொல்கிறான்.